Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 336

3. évfolyam „A” tagozat Fejlesztési feladatok Hangszeres és zenei ismeretek átadása – Ismerje meg a tanuló a gitár rövid történetét. – A darabokban elõforduló hangnemek ismerete. – A darabokban elõforduló összetettebb ritmusképletek ismerete. – A dúr és moll hármashangzat felépítése. A hangszerkezelés fejlesztése – A scordatura használatának bevezetése; folytatása a további években. – Tanítsuk meg az ötödik fekvés hangjait. – Játszassuk a kétoktávos G–dúr skálát második fekvésben és a C–dúr skálát ötödik fekvésben, harmadik húrról indítva. – Tanítsuk meg és gyakoroltassuk a legegyszerûbb kötéseket bal kézzel (elpengetés, ráütés), és alkalmazni könnyû darabokban. – Fontos a hármasfogások tanítása és gyakorlása. – Tanítsuk meg a kisbarrét 2, majd 3 húron. – Tanítsunk egyszerû mechanikus ujjgyakorlatokat ismétlõdõ mozgásokkal. – Tanítsuk meg a természetes üveghangokat az V. és VII. érintõknél. – Fontos a sul ponticello és sul tasto játék, továbbá a dinamikai árnyalás (crescendo, diminuendo) megvalósítása. – Kezdjük el a nem kívánt hangösszecsengések tompítását, kezdetben a domináns–tonika zárlatokban. (Pld. üres húron E–A, A–D) – Balkéz fogás–sémával összekapcsolt arpeggio gyakorlatok tanítása és játéka az ötödik fekvésig. Ajánlott tananyag Nagy E.–Mosóczi M.: Gitáriskola III., IV. Szendrey–Karper L.: Gitárgyakorlatok II.–IV. Fodor–Marnitz–Vass: Gitáros képeskönyv Repertoire gitárra (Ed. Mus. Z.14445) Követelmények Egy adott technikai problémát feldolgozó etûd megvalósítása (pl. kötés, kisbarré). Az elsõ fekvés összekapcsolása más fekvésekkel egy mérsékelt tempójú etûdben, vagy elõadási darabban. Könnyû tánctétel jellegzetességeinek megvalósítása. Az év végi vizsga javasolt anyaga – Egy etûd, – Három különbözõ jellegû elõadási darab.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes